नई दिल्ली: बिग बॉस-9 में प्रिंस नरूला ने आकर ऐसा धमाल मचा दिया था कि उन्होंने एक बड़ी फैन फॉलोइंग खड़ी कर ली थी. लेकिन उनसे जुड़ी खास बात रही, घर के अंदर युविका चौधरी के साथ उनकी दोस्ती. हालांकि दोनों में मीठा वाला प्यार तो नजर आया था लेकिन दोनों ने खुलेआम कोई बात मानी नहीं थी. शो खत्म होने के बाद भी दोनों की दोस्ती की खबरें आती रहीं. लेकिन अब प्रिंस नरूला ने कन्फर्म कर दिया है कि युविका उनकी जिंदगी बनने जा रही है. उन्होंने इस बात की घोषणा अपने इंस्टाग्राम एकाउंट पर कर दी है.